CELEX: 62020CA0136
Language: bg
Date: 2021-10-06 00:00:00
Title: Дело C-136/20: Решение на Съда (първи състав) от 6 октомври 2021 г. (преюдициално запитване от Zalaegerszegi Járásbíróság — Унгария) — Производство относно признаване и изпълнение на финансова санкция, наложена на LU (Преюдициално запитване — Пространство на свобода, сигурност и правосъдие — Рамково решение 2005/214/ПВР — Изпълнение на финансовите санкции — Принцип на взаимно признаване — Член 5, параграф 1 — Правонарушения, които водят до признаване и изпълнение на решенията за налагане на санкции без проверка за двойна наказуемост на деянието — Член 5, параграф 3 — Правонарушения, за които държавата членка може да постави признаването и изпълнението на решенията за налагане на санкции в зависимост от двойната наказуемост на деянието — Проверка от изпълняващата държава членка на правната квалификация на правонарушението, дадена от издаващата държава членка в удостоверението, придружаващо решението за налагане на санкция)

6.12.2021   
            
            
               BG
            
            
               Официален вестник на Европейския съюз
            
            
               C 490/10
            
         
      Решение на Съда (първи състав) от 6 октомври 2021 г. (преюдициално запитване от Zalaegerszegi Járásbíróság — Унгария) — Производство относно признаване и изпълнение на финансова санкция, наложена на LU
      (Дело C-136/20) (1)
      
      (Преюдициално запитване - Пространство на свобода, сигурност и правосъдие - Рамково решение 2005/214/ПВР - Изпълнение на финансовите санкции - Принцип на взаимно признаване - Член 5, параграф 1 - Правонарушения, които водят до признаване и изпълнение на решенията за налагане на санкции без проверка за двойна наказуемост на деянието - Член 5, параграф 3 - Правонарушения, за които държавата членка може да постави признаването и изпълнението на решенията за налагане на санкции в зависимост от двойната наказуемост на деянието - Проверка от изпълняващата държава членка на правната квалификация на правонарушението, дадена от издаващата държава членка в удостоверението, придружаващо решението за налагане на санкция)
      (2021/C 490/08)
      Език на производството: унгарски
      
         Запитваща юрисдикция
      
      Zalaegerszegi Járásbíróság
      
         Страна в главното производство
      
      
         Ответник: LU
      
         Диспозитив
      
      Член 5, параграф 1 от Рамково решение 2005/214/ПВР на Съвета от 24 февруари 2005 година относно прилагането на принципа за взаимно признаване на финансови санкции, изменено с Рамково решение 2009/299/ПВР на Съвета от 26 февруари 2009 г., трябва да се тълкува в смисъл, че с изключение на някоя от изрично предвидените в това рамково решение причини за отказ за признаване или изпълнение, органът на изпълняващата държава по принцип не може да откаже да признае и изпълни влязло в сила решение, с което се налага финансова санкция, когато в удостоверението по член 4 от посоченото рамково решение органът на издаващата държава е квалифицирал разглежданото нарушение като попадащо в някоя от категориите престъпления, за които въпросният член 5, параграф 1 не предвижда проверка за съществуването на двойна наказуемост на деянието.
      
         (1)  ОВ C 215, 29.6.2020 г.